b'\n_START_ARTICLE_\nWorcester Polytechnic Institute\n_START_PARAGRAPH_\nAng Worcester Polytechnic Institute (WPI) ay isang pribadong unibersidad sa Worcester, Massachusetts, Estados Unidos, na nakatuon sa pagtuturo at pananaliksik ng mga teknikal na sining at aplikadong agham.  _NEWLINE_Itinatag noong 1865 sa Worcester, ang WPI ay isa sa mga unang pamantasang teknikal ng Estados Unidos at ngayon ay mayroong 14 akademikong departamento para sa mga programa sa agham, inhinyeriya, teknolohiya, pamamahala, agham panlipunan, humanidades, at sining.  Malakas ang pananaliksik nito sa mga larang ng bioteknolohiya, fuel cells, seguridad sa impormasyon, metrolohiya, pagpoproseso ng materyales, at nanoteknolohiya.'